Harri Kingo

Harri Kingo (sündinud 23. augustil 1955 Tallinnas"Õnnepalee paaripanija Harri Kingo Gossip.ee-le: Eemal ja ära ja ilma - nii selgineb minus mu sisemine taevas ja taevaalune" Gossip.ee, 19. juuli, 2011 (intervjuu, intervjueeris Hillar Kohv) (vaadatud 24.08.2011)) on eesti ajakirjanik ja luuletaja.

 Elulugu 
pisi|Harri Kingo, Mati ja Alice Talvik 1988. aastal.Foto: Jaan Künnap
Kingo sündis Tallinnas ning kasvas praeguses Kristiine linnaosas Kirsi tänaval. Ta lõpetas 1973. aastal Tallinna 7. Keskkoolihttps://docs.google.com/spreadsheet/pub?key=0AoJMkyWX4rXSdHlJT09hVDBFYWVOaVZyTkxDbEl3dnc&gid=28 ning seejärel Tartu Riikliku Ülikooli õigusteaduskonna, kaitstes 1982. aastal diplomitöö varjupaigaõiguse teemal.Harri Kingo tartu.ester.ee (vaadatud 24.08.2011)

Ta on juristina töötanud nii pärast ülikooli kui ka hiljem, pidades erapraksist."Harri Kingo vastused Online intervjuu küsimustele". EPL, 6. oktoober 2000 (vaadatud 24.08.2011)

Kaheksa aastat töötas ta Eesti Televisioonis "Aktuaalse kaamera" diktori, reporteri ja toimetajana, tegi autorisaateid ja pälvis "Hommikutelevisiooni" tegijana ETV aastapreemia. Ta oli diktorina tööl ka 19.–21. augustil 1991, mil augustiputši tõttu oli Eesti Televisioon NSV Liidu ainus välismaalt nähtav tsensuurivaba telejaam ning andis päevas eetrisse viis "Aktuaalse kaamera" saadet.ETV valmistus viimaseks kolmeks minutiks. Tartu Postimees, 19. august 2006 (vaadatud 24.08.2011)"Harri Kingo: meilt ainsana läks pilt BBC-sse ja Reutersisse". Delfi, 20. august 2011 (vaadatud 24.08.2011)

Hiljem on Kingo töötanud TV3-s, Eesti Raadios, Uudisteraadios, Pereraadios, Raadio 7-s ja Oliver Kruuda telejaamas (aasta vältel saatega "Tele-Tallinn"). 

Aastatel 2001–2012 töötas Kingo Tallinna Perekonnaseisuametis tseremooniameistrina. Aastatel 2010–2012 valiti ta Eesti parimaks tseremooniameistriks."Harri Kingo: ka kõige hullem olukord võib kasuks tulla". Elu24, 1. veebruar 2010"PALJU ÕNNE! Harri Kingo saab täna 55!". Publik.ee, 23. august 2010 (vaadatud 24.08.2011) 

2023. aastal tutvustas ta Tartu Pereraadio saadetes "Raamatutund" oma luulekogusid.

Poliitiline tegevus
Harri Kingo kuulus aastatel 2013–2014 Sotsiaaldemokraatlikku Erakonda. 2019. aastast on ta Eesti Konservatiivse Rahvaerakonna liige.

Ta kandideeris 2023. aasta valimistel Riigikokku, kogus valimisringkonnas nr 2 (Tallinna Kesklinna, Lasnamäe ja Pirita linnaosa) 298 häält ning ei osutunud valituks.

Ta kandideeris 2025. aasta kohaliku omavalitsuse volikogude valimistel Lasnamäe linnaosas, sai 199 häält ning ei osutunud valituks.

 Looming 
Kingo on avaldanud kaks luuleraamatut: 1986. aastal "Lennujälg" ja 1998. aastal "Mina sina tema" (mõlemad kirjastuse Eesti Raamat kaudu). 2003. aastal ilmus Harri Kingo, teoloogiadoktorant Andrus Noraku ja teoloogiamagister Raivo J. Raave sulest internetiportaalis Delfi ilmunud teoloogiliste esseekogumik "Kolm kala"."Harri Kingo rabab raamatuga". Kroonika, 4. november 2003 (vaadatud 24.08.2011) 2015. aastal ilmus raamat "24 tarka", mis räägib ajaloo suurimatest religioossetest õpetajatest, filosoofidest, visionääridest ja teadlastest.

Harri Kingo võtab sageli sõna ajakirjanduses ja kommentaariumides, kirjutades eelkõige usulistel ja sotsiaalsetel teemadel.
Artikleid
"Esoteerikast" Eesti Njingma budismi entsüklopeedia
"Budismi loogika" Eesti Njingma budismi entsüklopeedia
"Harri Kingo vastused Online intervjuu küsimustele". EPL, 6. oktoober 2000
"Surmakogemuse paradoks". Delfi, 18. mai 2001

Isiklikku
Esimesest abielust on Harri Kingol täiskasvanud poeg.

Tema abikaasa on Ülle Kruuse-Kingo.Ülle ja Harri Kingo: hoolida, usaldada, armastada. NaisteMaailm, 1. november 2010 (vaadatud 24.08.2011) 

Ta on Eesti Akadeemilise Orientaalseltsi tegevliige ja kuulub Eesti Urantia Assotsiatsiooni."Hallo, Kosmos! Harri Kingo". Raadio 2, 20. märts 2011 (ERR-i arhiiv; Ingrid Peegi intervjuu Harri Kingoga Urantia raamatust) (vaadatud 24.08.2011) Kingo on ka Eesti Metodisti Kiriku Tallinna koguduse liige.

Viited

Välislingid
Harri Kingo profiil Pereraadio kodulehel
Tarmo Michelson. "Harri Kingo oli kaine". Õhtuleht, 14. november 1998
"Harri Kingo rabab raamatuga". Kroonika, 4. november 2003
Silja Paavle. "Harri Kingo: alkoholism on jääv puue". Õhtuleht, 19. jaanuar 2010
"Harri Kingo: ka kõige hullem olukord võib kasuks tulla". Postimees, 1. veebruar 2010
"Harri Kingo: meilt ainsana läks pilt BBC-sse ja Reutersisse". Delfi, 20. august 2011
"Hallo, Kosmos! Harri Kingo". Raadio 2, 20. märts 2011 (ERR-i arhiiv; Ingrid Peegi intervjuu Harri Kingoga Urantia raamatust)
"Õnnepalee paaripanija Harri Kingo Gossip.ee-le: Eemal ja ära ja ilma - nii selgineb minus mu sisemine taevas ja taevaalune". Gossip.ee, 19. juuli 2011 (intervjueeris Hillar Kohv)

Kategooria:Eesti ajakirjanikud
Kategooria:Eesti juristid
Kategooria:Eesti luuletajad
Kategooria:Tartu Ülikooli õigusteaduskonna vilistlased
Kategooria:Sündinud 1955